Budžeta grozījuma nr. 6 projekts 2010. gada vispārējais - Budžets ieņēmumu un izdevumu kopsavilkums pa iedaļām - II iedaļa – Eiropadome un Padome - III iedaļa – Komisija - X iedaļa – Eiropas Ārējās darbības dienests /* COM/2010/0315 galīgā redakcija */





[pic] | EIROPAS KOMISIJA | Briselē, 17.6.2010 COM(2010) 315 galīgā redakcija BUDŽETA GROZĪJUMA NR. 6 PROJEKTS 2010. GADA VISPĀRĒJAIS BUDŽETS IEŅĒMUMU UN IZDEVUMU KOPSAVILKUMS PA IEDAĻĀM II iedaļa – Eiropadome un Padome III iedaļa – Komisija X iedaļa – Eiropas Ārējās darbības dienests BUDŽETA GROZĪJUMA NR. 6 PROJEKTS 2010. GADA VISPĀRĒJAIS BUDŽETS IEŅĒMUMU UN IZDEVUMU KOPSAVILKUMS PA IEDAĻĀM II iedaļa – Eiropadome un Padome III iedaļa – Komisija X iedaļa – Eiropas Ārējās darbības dienests Ņemot vērā: - Līgumu par Eiropas Savienību un jo īpaši tā 27. pantu, - Līgumu par Eiropas Savienības darbību un jo īpaši tā 314. pantu saistībā ar Eiropas Atomenerģijas kopienas dibināšanas līgumu un jo īpaši tā 106.a pantu, - Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam[1], un jo īpaši tās 37. pantu, - Eiropas Komisijas 2010. gada 24. marta priekšlikumu, ar ko groza Padomes Regulu Nr. 1605/202[2], - Eiropas Savienības 2010. finanšu gada vispārējo budžetu, kas pieņemts 2009. gada 17. decembrī, - budžeta grozījumu Nr. 1/2010, ko pieņēma 2010. gada 19. maijā, - budžeta grozījumu Nr. 2/2010[3], 3/2010[4], 4/2010[5] un 5/2010[6] projektus, Eiropas Komisija ar šo iesniedz budžeta lēmējinstitūcijai 2010. gada budžeta grozījuma Nr. 6 projektu to iemeslu dēļ, kas izklāstīti paskaidrojuma rakstā. IZMAIŅAS IEŅĒMUMU UN IZDEVUMU KOPSAVILKUMĀ PA IEDAĻĀM Izmaiņas ieņēmumu un izdevumu kopsavilkumā pa iedaļām ir pieejamas EUR-Lex tīmekļa vietnē ( http://eur-lex.europa.eu/budget/www/index-en.htm ). Izmaiņas ieņēmumu un izdevumu kopsavilkumā pa iedaļām angļu valodā informācijas nolūkos ir pievienotas šim dokumentam kā budžeta pielikums. 1. KONTEKSTS 1.1. Ārējās darbības dienests drošai Eiropai mainīgā pasaulē 1.1.1. Līgumā par Eiropas Savienību (LES) ir noteikts, ka Savienības Augstais pārstāvis ārlietās un drošības politikas jautājumos vada Ārlietu padomi, ar saviem ierosinājumiem palīdz kopējās ārpolitikas un drošības politikas (KĀDP) izstrādē un nodrošina Eiropadomes un Padomes pieņemto lēmumu īstenošanu. Augstais pārstāvis pārstāv Savienību jautājumos, kas saistīti ar KĀDP, Savienības vārdā vada politikas dialogu ar trešām pusēm un pauž Savienības nostāju starptautiskās organizācijās un konferencēs. 1.1.2. Kā tas noteikts LES, Augstajam pārstāvim pilnvaru īstenošanā palīdz Eiropas Ārējās darbības dienests (turpmāk tekstā „EĀDD”). 1.1.3. Lai ES varētu sasniegt Lisabonas līgumā noteiktos stratēģiskos mērķus un nostiprināt savu lomu pasaules mērogā, palielinot ES redzamību un ļaujot tai efektīvāk projicēt savas intereses un vērtības, svarīgi ir nodrošināt Eiropas Ārējās darbības dienesta efektīvu darbību. 1.1.4. Pievienotā vērtība, ko EĀDD var sniegt, lai risinātu sarežģītās problēmas un draudus, ar ko saskaras ES, ir šā dienesta spējas apvienot pieejamos instrumentus. EĀDD izmantos Eiropas Komisijas un Padomes Ģenerālsekretariāta dienestu vērtīgās zināšanas un ES dalībvalstu diplomātisko dienestu pieredzi. 1.1.5. Šajā kontekstā Eiropas Komisija iesniedz minēto budžeta grozījumu kā tehnisku priekšlikumu, ņemot vērā Augstās pārstāves nosūtītos lūgumus un Padomes lēmuma projektā noteikto prasību par to, ka 2010. gada pēdējā ceturksnī EĀDD jāpieņem darbā ES dalībvalstu diplomāti (kā pagaidu darbinieki), sniedzot finansējumu no ES budžeta. 1.2. Efektīva organizatoriskā struktūra fiskālās konsolidācijas kontekstā 1.2.1. Eiropadomes 2009. gada 29. un 30. oktobrī pieņemtajās pamatnostādnēs par EĀDD izveidi ir noteikts šādi (16. punkts): „EĀDD […] jāpiešķir autonomija administratīvā budžeta un darbinieku pārvaldības ziņā. EĀDD jāiekļauj Finanšu regulas 1. panta darbības jomā.” Tādējādi Eiropas Komisija abām likumdevējām iestādēm iesniedza priekšlikumu par Finanšu regulas pārskatīšanu (COM…) un 2010. gada 9. jūnijā pieņēma priekšlikumu par Civildienesta noteikumu grozījumiem (COM(2010) 85). Šis budžeta grozījuma projekts ir trešais elements izmaiņu kopumā, kas nepieciešamas, lai īstenotu Padomes lēmumu par EĀDD izveidi. 1.2.2. Augstā pārstāve 2010. gada 25. martā iesniedza projektu Padomes lēmumam, ar ko nosaka Eiropas Ārējās darbības dienesta organizāciju un darbību. 1.2.3. EĀDD izveides pamatā jābūt tādiem principiem kā izmaksu efektivitāte, budžeta neitralitāte un pareiza un efektīva pārvaldība. EĀDD izveidē un īstenošanā jāņem vērā ekonomikas krīzes ietekme uz publiskajām finansēm un nepieciešamība īstenot fiskālās konsolidācijas politiku, kas nozīmē, ka tiks pieņemti pašierobežojoši pasākumi saistībā ar cilvēkresursiem, tostarp darbā pieņemšanas un līgumu slēgšanas pasākumi. 1.2.4. Šā dienesta izveides nolūkā būs jāveic pārejas pasākumi un pakāpeniski jāpalielina kapacitāte. Pareizas un efektīvas pārvaldības nolūkos būs jānovērš uzdevumu, funkciju un resursu nevajadzīga dublēšana ar citām struktūrām, izmantojot visas iespējas, ko sniedz racionalizācija un pilnveidošana. 1.2.5. Tādējādi Padomes Ģenerālsekretariāta un Komisijas attiecīgo dienestu struktūrvienības un funkcijas tiks nodotas EĀDD. Tās ir uzskaitītas Padomes lēmuma projekta pielikumā. Pārceļot darbā EĀDD, katru darbinieku iecels amatā tajā kategorijā, kas atbilst attiecīgā darbinieka pakāpei. 1.2.6. Turklāt EĀDD nodarbinās arī vairākus dalībvalstu diplomātus (kā pagaidu darbiniekus). Kad 2013. gadā EĀDD būs pilnībā nokomplektēts, paredzams, ka dalībvalstu darbinieki veidos vienu trešo daļu no EĀDD personāla AD pakāpē. 1.2.7. Tādējādi 2010. gadā EĀDD sāks darboties, izmantojot struktūru, kas vienlaicīgi ar atbalsta nodrošināšanu Augstajai pārstāvei viņas pienākumu veikšanā atspoguļo arī pašreizējās problēmas saistībā ar administratīvajiem izdevumiem (5. izdevumu kategorija) un ņem vērā fiskālās konsolidācijas kontekstu. 1.3. Steidzamas papildu vajadzības attiecībā uz personālu 2010. gadā 1.3.1. EĀDD jāizveido un tam jāsāk darboties pēc iespējas ātrāk. Paredzams, ka uz EĀDD pārcelto Komisijas un Padomes Ģenerālsekretariāta dienestu apvienošana radīs sinerģijas un palielinās efektivitāti centrālajā birojā. Turklāt šo efektivitātes pieaugumu izmantos, lai segtu vismaz daļu no EĀDD prioritārajām vajadzībām un papildu uzdevumiem. 1.3.2. Tomēr jāņem vērā prezidējošo darba grupu un komiteju, kuras sagatavo Ārlietu padomi, papildu uzdevumi, ko agrāk nebija veikuši ne Padomes Ģenerālsekretariāta, ne Komisijas dienesti, kā arī vajadzība nodrošināt darbiniekus EĀDD administratīvās padomes un politikas padomes amatos. Tādēļ centrālajā birojā jāizveido [20] jaunas amata vietas AD pakāpē, lai nodrošinātu jaunu vadības amatu un nelielas tieslietu jomas nodaļas izveidi un lai varētu veikt papildu uzdevumus saistībā ar ģeogrāfisko un tematisko darba grupu prezidentūru. Augstās pārstāves galvenā prioritāte būs sagatavot pasākumus, lai savlaicīgi aizpildītu augstākās vadības vakances jaunajā struktūrā. Turklāt ir pieprasītas apropriācijas 10 līgumdarbinieku amata vietām atbalsta nodrošināšanai centrālajā birojā. 1.3.3. Savienības delegācijas ir EĀDD neatņemama sastāvdaļa. Kopš 2010. gada 1. janvāra vairāk nekā 60 ES delegācijas ir uzņēmušās vietējās prezidentūras lomu, t.i., ES vārdā veikušas reprezentācijas, koordinēšanas un sarunu risināšanas uzdevumus. Šādos gadījumos minētajām delegācijām ir jānodrošina atbalsts, lai tās pilnībā varētu veikt jaunos pienākumus. Vissteidzamākās ES delegāciju papildu vajadzības ietver 80 jaunas AD pakāpes amata vietas, kuras tiks pakāpeniski aizpildītas 2010. gada pēdējā ceturksnī; šīs vajadzības tik novērtētas šādi: - to delegāciju, kurās nav neviena politikas jomas speciālista, pastiprināšana, izveidojot apmēram 40 jaunas amata vietas AD pakāpē; - daudzpusējo delegāciju pastiprināšana, izveidojot apmēram 20 jaunas amata vietas AD pakāpē; - reģionalizēto delegāciju modernizēšana un delegācijas vadītāja vietnieka amata izveide, kam nepieciešamas apmēram 20 jaunas amata vietas AD pakāpē; - papildu apropriācijas 60 vietējo darbinieku amata vietām, lai nodrošinātu nepieciešamo atbalstu. 2. PROCEDūRA EĀDD BUDžETA IZVEIDEI 2.1. Padomes lēmuma, ar ko nosaka EĀDD organizāciju un darbību, projekta 12.5. pantā ir noteikts šādi: „ Vēlākais vienu mēnesi pēc šā lēmuma stāšanās spēkā Augstais pārstāvis iesniedz Komisijai EĀDD darbības ieņēmumu un izdevumu tāmi, tostarp štatu sarakstu, lai tā varētu iesniegt budžeta grozījuma projektu. ” 2.2. Budžeta grozījums, ar ko izveido jaunu struktūru ar atsevišķu iedaļu budžetā, parasti ietver: - štatu sarakstu, - saistītās apropriācijas, lai segtu izdevumus par ierēdņu algām, kā arī infrastruktūras izdevumus un citus kārtējos izdevumus, - apropriācijas par citas kategorijas darbiniekiem (tostarp, algu un infrastruktūras izdevumus un citus kārtējos izdevumus), - citus administratīvus izdevumus (piemēram, saistībā ar IT, drošību, komandējumiem utt.). 2.3. Lai dotu iespēju EĀDD darboties autonomi, ir svarīgi tā budžetu izveidot pēc iespējas drīzāk. Vienlaikus jānodrošina arī netraucēta un nepārtraukta darbība. 2.4. Lielāko daļu līdzekļu turpmākai EĀDD darbībai pārvietos no iestādēm (Komisijas un Padomes), kuras līdz šim bija atbildīgas par uzdevumiem, ko turpmāk paredzēts veikt EĀDD. Tas nozīmē, ka ar šo EĀDD budžeta priekšlikumu mainīs arī minēto iestāžu budžetus. Tā kā EĀDD vēl nav pilnīgi funkcionējoša budžeta un administratīvo spēju, šis budžeta grozījuma priekšlikums ir izstrādāts ciešā sadarbībā starp abām iesaistītajām līdzekļu devējām iestādēm un Augsto pārstāvi. 2.5. Būtībā EĀDD budžetam būtu jāsniedz pilnīgs priekšstats par dienesta darbības izmaksām. Tomēr Eiropadome atzina, ka pastāv ar jaunās iestādes izveidi saistītas problēmas, un 2009. gada oktobra pamatnostādņu 27. pantā izdarīja skaidru secinājumu: „būs jāizmanto pārejas pasākumi un pakāpeniska kapacitātes palielināšana”. Ir noteiktas šādas galvenās grūtības saistībā ar EĀDD budžeta sākotnējo izveidi 2010. gadā: - ņemot vērā nepieciešamību esošo administrāciju noteiktas daļas iekļaut jaunā atsevišķā struktūrā, EĀDD nebūs pietiekamu spēju no pašas pirmās dienas īstenot savus pienākumus, - pašreizējā EĀDD izveides posmā vēl nav pilnīga priekšstata par darba metodēm un galīgo organizatorisko struktūru, - līgumsaistību un finanšu saistību izbeigšana un pārvietošana no līdzekļu devējām iestādēm uz EĀDD ir delikāts process, kas prasa rūpīgu sagatavošanos un īstenošanu, - pārvietojamās apropriācijas ir rūpīgi jāaprēķina, ņemot vērā konkrētu datumu, kurā paredzēts pieņemt budžeta grozījumu. Ja budžeta grozījumu pieņems citā datumā, pastāv risks, ka attiecīgās iestādes budžetā šīs apropriācijas, kas nepieciešamas, piemēram, algām un visu veidu līgumsaistībām, nebūs pieejamas, - finanšu saistību un līdzekļu pārvietošana budžeta gada laikā, nevis budžeta gada sākumā, no grāmatvedības viedokļa ir bīstams pasākums. Noslēgumā jāpiebilst, ka pastāv nopietns un reāls risks, ka tas varētu izraisīt ievērojamus darbības traucējumus (arī algu izmaksu un citu pienākumu izpildes traucējumus) centrālajā birojā un delegācijās, kas nelabvēlīgi ietekmētu jaunizveidotā EĀDD reputāciju. 2.6. Ierosinātais risinājums 2010. gadam ir budžeta grozījums, pamatojoties uz pragmatisku un vienkāršotu pieeju pārejas posma laikā, kas aptvertu gada pēdējo ceturksni, un pieņemot, ka minētais grozījums tiks pieņemts līdz 2010. gada 1. oktobrim. Tādējādi ierosinātais budžeta grozījums ietver: - atsevišķas EĀDD budžeta iedaļas un štatu saraksta izveidi saskaņā ar Eiropas Komisijas priekšlikumu par Finanšu regulas grozījumiem; - Komisijas un Padomes Ģenerālsekretariāta štatu sarakstu atbilstošajās iedaļās joprojām iekļaus amata vietas, ko paredzēts no abām līdzekļu devējām iestādēm pārvietot uz EĀDD, lai nodrošinātu administratīvo saistību un līgumsaistību nepārtrauktu izpildi līdz gada beigām. Šīs EĀDD amata vietas 2011. gada budžetā svītros no Komisijas un Padomes Ģenerālsekretariāta štatu sarakstiem (grozījumu vēstuli iesniegs vēlāk šajā gadā); - jauno AD pakāpes amata vietu pirmo daļu, lai nodrošinātu steidzamu papildu uzdevumu izpildi. Tas arī ļaus 2013. gadā izpildīt solījumu par to, ka viena trešā daļa AD pakāpes darbinieku būs no dalībvalstu diplomātiskajiem dienestiem; - visas apropriācijas, tostarp pieprasītās papildu apropriācijas jaunajām EĀDD amata vietām, tiks iekļautas attiecīgajos Komisijas un Padomes Ģenerālsekretariāta budžeta posteņos, tādējādi ļaujot šīm iestādēm līdz gada beigām nākamajiem EĀDD darbiniekiem nodrošināt visus maksājumus (algas, pabalsti, īres maksas utt.) un pakalpojumus (IT, uzturēšana, ēdināšanas iestādes utt.). Tādējādi pārejas periodā līdz gada beigām būs iespējams nodrošināt darbības nepārtrauktību centrālajā birojā un delegācijās. Augstā pārstāve varēs pilnībā pievērsties EĀDD iekšējai organizācijai, darbā pieņemšanas procedūrām,[7] dienesta administratīvās un finansiālās pārvaldības spēju izveidei un šo procesu pārvaldībai, lai EĀDD no 2011. gada 1. janvāra varētu pilnībā pārņemt atbildību un attiecīgās administratīvās un finansiālās saistības, kā arī līgumsaistības. 2.7. Mērķis ir 2011. finanšu gadā panākt, lai EĀDD būtu pašam savs pilnīgs budžets 2011. gadam, ieskaitot visas saistītās apropriācijas. Šim nolūkam būs nepieciešams laicīgi sagatavot 2011. gada budžeta projekta grozījumu vēstuli, lai to iekļautu ikgadējā budžeta plānošanas procesā. 3. EĀDD BUDžETA GROZīJUMI 2010. GADā 3.1. Budžeta struktūra - Eiropas Savienības budžetā ir izveidota jauna X iedaļa „ Eiropas Ārējās darbības dienests ”. - Ir izveidota budžeta struktūra, lai segtu EĀDD administratīvos izdevumus. Struktūras izveidē par paraugu ņemta citās iestādēs izmantotā struktūra (1. sadaļa – štatu saraksts , 2. sadaļa – darbības izdevumi , 3. sadaļa – delegācijas ). 3.2. Štatu saraksts Abas līdzekļu devējas iestādes štatu sarakstā ir noteikušas to amata vietu skaitu, kas saistītas ar dienestu pārvietošanu, kā definēts Padomes lēmumā: uz EĀDD pārcels 1114 amata vietas no Komisijas štatu saraksta un 411 amata vietas (tostarp 43 amata vietas atbalsta funkcijām) – Padomes Ģenerālsekretariāta štatu saraksta. Turklāt EĀDD vajadzībām ir pieprasītas 100 jaunas amata vietas (20 no tām centrālajā birojā un 80 – delegācijās, delegāciju amata vietas tiks pakāpeniski aizpildītas 2010. gada pēdējā ceturksnī, proti, 50 % oktobrī un 50 % novembrī). Turpmākajā kopsavilkuma tabulā ir izklāstīts EĀDD amata vietu sadalījums, norādot izcelsmes iestādi un atsevišķi sniedzot datus par centrālo biroju un delegācijām. Šajā tabulā ir norādītas gan amatā pārceļamo darbinieku vietas, gan arī vakantās amata vietas. 1. tabula. Amata vietas štatu sarakstā, kas pārvietotas no līdzekļu devējām iestādēm, un 2010. gadā izveidotās jaunās amata vietas Komisija | Padome | Jaunas amata vietas | Kopā | Centrālais birojs | 675 | 387 | 20 | 1 082 | Delegācijas | 439 | 24 | 80 | 543 | Kopā | 1 114 | 411 | 100 | 1 625 | Pārskatītie štatu saraksti ir iekļauti budžeta pielikumā. 3.3. Citi cilvēkresursi (kas nav ietverti štatu sarakstā) Ar citiem cilvēkresursiem (norīkotie valstu eksperti, līgumdarbinieki, vietējie darbinieki delegācijās) saistītās apropriācijas, kuras jāpārvieto, bet kas nav ietvertas štatu sarakstā, 2010. gadā turpinās finansēt no līdzekļu devējas iestādes budžeta. Šis budžeta grozījums ietver pieprasījumu pēc papildu apropriācijām EĀDD, lai segtu izdevumus par 10 līgumdarbinieku amata vietām centrālajā birojā un par 60 vietējo darbinieku amata vietām delegācijās. Tā kā EĀDD budžetā nav iekļautas nekādas apropriācijas (skatīt 2.6. punktu), attiecīgās apropriācijas ir iegrāmatotas Komisijai paredzētajā budžeta iedaļā. 3.4. Citi administratīvi izdevumi Nekādas apropriācijas par citiem administratīviem izdevumiem (īres maksām, komandējumu izdevumiem, IT utt.) 2010. gadā no līdzekļu devējām iestādēm uz EĀDD nepārvietos. Šīs apropriācijas ir ietvertas Komisijas un Padomes Ģenerālsekretariāta attiecīgajās iedaļās. 4. SECINāJUMI Ņemot vērā EĀDD izveidi, šajā budžeta grozījumā ir ierosināts saskaņā ar Eiropas Komisijas priekšlikumu par Finanšu regulas grozījumiem izveidot jaunu X iedaļu (Eiropas Ārējās darbības dienests) un izdarīt attiecīgus budžeta grozījumus II iedaļā (Eiropadome un Padome) un III iedaļā (Komisija), kā tas norādīts budžeta pielikumā. X iedaļā ir izveidots jauns EĀDD štatu saraksts. Tas ietver 411 amata vietas, kas uz EĀDD pārceltas no II iedaļas (Eiropadome un Padome), un 1114 amata vietas, kas pārceltas no III iedaļas (Komisija). Tas ietver arī EĀDD paredzētas 100 papildu amata vietas AD pakāpē, no kurām 80 būs delegācijās. Lai finansētu 100 jaunās amata vietas, kā arī 60 vietējo darbinieku papildu amata vietas delegācijās un 10 līgumdarbinieku amata vietas centrālajā birojā, kā to pieprasījusi Augstā pārstāve, ir nepieciešamas papildu apropriācijas, kas ļautu izpildīt ar Līgumu noteiktos papildu uzdevumus. Šo papildu amata vietu izveide 2010. gadā palīdzēs izpildīt Padomes lēmumos noteikto prasību līdz 2013. gadam nodrošināt, ka viena trešā daļa EĀDD darbinieku AD pakāpē ir no ES dalībvalstu diplomātiskajiem dienestiem. 5. KOPSAVILKUMA TABULA PA FINANšU SHēMAS IZDEVUMU KATEGORIJāM 2010. gada finanšu shēma Kategorija/apakškategorija | 2010. gada finanšu shēma | 2010. gada budžets (iekļaujot BG Nr. 1 un BGP Nr. 2 – BGP Nr. 5) | BGP Nr.6/2010 | 2010. gada budžets (iekļaujot BG Nr. 1 un BGP Nr. 2 – BGP Nr. 6) | |SA |MA |SA |MA |SA |MA |SA |MA | | 1. ILGTSPĒJĪGA IZAUGSME | | | | | | | | | | 1.a. Konkurētspēja izaugsmei un nodarbinātībai |14 167 000 000 | |14 861 853 253 |11 342 270 803 | | |14 861 853 253 |11 342 270 803 | |1.b. Kohēzija izaugsmei un nodarbinātībai |49 388 000 000 | |49 387 592 092 |36 384 885 000 | | |49 387 592 092 |36 384 885 000 | | Kopā | 63 555 000 000 | |64 249 445 345 |47 727 155 803 | | |64 249 445 345 |47 727 155 803 | | Rezerve[8] | | |-194 445 345 | | | |-194 445 345 | | | 2. DABAS RESURSU SAGLABĀŠANA UN PĀRVAKDĪBA | | | | | | | | | | Tostarp ar tirgu saistītie izdevumi un tiešie maksājumi |47 146 000 000 | |43 819 801 768 |43 701 207 586 | | |43 819 801 768 |43 701 207 586 | | Kopā | 59 955 000 000 | |59 498 833 302 |58 135 640 809 | | |59 498 833 302 |58 135 640 809 | | Rezerve | | |456 166 698 | | | |456 166 698 | | | 3. PILSONISKUMS, BRĪVĪBA, DROŠĪBA UN TIESISKUMS | | | | | | | | | | 3.a. Brīvība, drošība un tiesiskums |1 025 000 000 | |1 006 487 370 |738 570 370 | | |1 006 487 370 |738 570 370 | |3.b. Pilsoniskums |668 000 000 | |668 000 000 |659 387 500 | | |668 000 000 |659 387 500 | | Kopā | 1 693 000 000 | |1 674 487 370 |1 397 957 870 | | |1 674 487 370 |1 397 957 870 | | Rezerve[9] | | |18 512 630 | | | |18 512 630 | | | 4. ES – GLOBĀLO PROCESU DALĪBNIECE[10] | 7 893 000 000 | | 8 160 182 000 |7 787 695 183 | | | 8 160 182 000 |7 787 695 183 | | Rezerve | | | -18 300 000 | | | | -18 300 000 | | | 5. ADMINISTRĀCIJA[11] | 7 882 000 000 | |7 908 983 423 |7 908 478 423 |9 521 362 |9 521 362 |7 918 504 785 |7 917 999 785 | | Rezerve | | | 53 016 577 | | | | 43 495 215 | | | KOPĀ | 140 978 000 000 |134 289 000 000 |141 491 931 440 |122 956 928 088 | | |141 501 452 802 |122 966 449 450 | | Rezerve | | |528 250 560 |11 660 953 912 | | |518 729 198 |11 651 432 550 | | [1] OV L 248, 16.9.2002., 1. lpp. [2] COM(2010) 85. [3] COM(2010) 108. [4] COM(2010) 149. [5] COM(2010) 169. [6] COM(2010) 320. [7] Visas darbā pieņemšanas līdz 2011. gada 1. janvārim oficiāli notiks Komisijas vārdā. Tomēr Komisija iecēlējiestādes/līgumslēdzējas iestādes attiecīgās pilnvaras pilnībā deleģēs Augstajai pārstāvei un Komisijas priekšsēdētāja vietniecei, lai viņai dotu ekskluzīvu kompetenci atlases procesā. [8] Eiropas Globalizācijas pielāgošanās fonds (EGPF) nav ietverts 1.a izdevumu kategorijas rezerves aprēķinā (500 miljoni euro). 195 miljonus euro, kas pārsniedz maksimālo robežu, finansē, izmantojot elastības fondu. [9] Eiropas Savienības Solidaritātes fonda (ESSF) summa ir iekļauta papildus attiecīgajām izdevumu kategorijām saskaņā ar 2006. gada 17. maija Iestāžu nolīgumu (OV C 139, 14.6.2006.). [10] 2010. gada 4. pozīcijas rezervē nav ņemtas vērā apropriācijas, kas saistītas ar rezervi palīdzībai ārkārtas gadījumos (248,9 miljoni euro). [11] Lai aprēķinātu 5. izdevumu kategorijas maksimālās robežas rezervi, ir ņemta vērā 1. zemsvītras piezīme 2007.–2013. gada finanšu shēmā par summu 80 miljonu euro apmērā personāla iemaksām pensiju shēmā.